stanford-oval/wikipedia huggingface dataset:
Suuri-Onkamo

| Suuri-Onkamo |
| --- | --- |
Valtiot:  Suomi 
Paikkakunta:  Rääkkylä 
Koordinaatit:  62°19′03″N, 30°00′06″E
Vesistöalue ja valuma-alueen tietoja
Laskujoki:  salmi Pieni-Onkamoon 
Järvinumero:  04.372.1.001
Mittaustietoja
Pinnankorkeus:  77 m  
Rantaviiva:  87,8341 km  
Pinta-ala:  32,1066 km²  
Tilavuus:  0,1138099 km³  
Keskisyvyys:  3,61 m  
Suurin syvyys:  9,4 m  
Valuma-alue:  90 km² 
Saaria:  125 
 fiSuuri-Onkamo 
Suuri-Onkamo  on Pohjois-Karjalassa Rääkkylässä ja Tohmajärvellä Onkamossa sijaitseva järvi.
Maantietoa

Järven pinta-ala on 3 200 hehtaaria eli 32 km². Se on 10,2 kilometriä pitkä ja 5,1 kilometriä leveä. Sen erottaa idässä Särkijärvestä kilometrin levyinen pitkä kannas ja Pieni-Onkamosta Pyhäselän ylittävä ja Kostamoon kulkeva pitkä harjujakso. Järvellä on kaksi järviallasta, jotka jäävät Piransärkkinä alkavan, Allinsaarena jatkavan ja Pihjalaniemenä loppuvan harjujakson eri puolille. Järven lounaista osaa kutsutaan Hasonseläksi ja se on 4,4 kilometriä pitkä ja 2,8 kilometriä leveä.
Järvi on luodattu ja siitä on julkaistu syvyyskartat. Sen tilavuus on 114 miljoonaa m³ eli 0,114 km³. Järven keskisyvyys on 3,6 metriä ja suurin syvyys on 9,4 metriä.
Järvessä on laskettu olevan 125 saarta. Niiden yhteispinta-ala on 57 ha, mikä on noin 1,8 % järven kokonaispinta-alasta. Saarista 9 yli hehtaarin suurisia, 95 yli aarin ja loput 21 ovat alle aarin kokoisia. Yksikään saari ei ylitä neliökilometriä. Suurimpia saaria ovat Suurisaari ja Heinäsaari, jotka sijaitsevat Hasonselällä, ja Rikinsaari, joka sijaitsee Pihjalaniemen itäpuolella. Pisin saari on harjumainen Allinsaari, jonka pituus on 1,3 kilometriä ja suurin leveys on yli 70 metriä. Järvenselällä sijaitsee pieniä saaria, joista suurin on Pyhäsaari.
Järven rantaviivan pituus on 88 kilometriä, josta saarten rantaviivan yhteispituus on 21 kilometriä. Järvenselältä suojassa sijaitsee pohjoispään Särkilahti ja eteläpään Etronlahti ja Ylipäänlahti. Suuri-Onkamo on luonnoltaan monipuolinen ja sen eliöstö on ainutlaatuista. Sanotaan, että sinne ulottuu Laatokan lämmittävä vaikutus, jolloin ilmasto on mantereisempi kuin muualla Suomessa. Järven rannoilla oleva kiinteä asutus on haja-asutusta. Pienistä kylistä voidaan mainita esimerkiksi luoteispään Sintsi, itärannan Kannas ja kaakkoinen Säkäniemi. Järven rannoille johtaa tiet valtatieltä 6 ja seututieltä 484 haarautuvilta yhdysteiltä. Järvi kuuluu suurimmalta osin Rääkkylään. Tohmajärven raja kulkee etelässä Hasonselän poikki itä-länsi-suuntaisena Allinsaaren eteläpuolelta Allinsalmesta ja se kääntyy siitä heti pohjois-luoteeseen Särkilahden poikki.
Vesistösuhteet

Järvi sijaitsee Vuoksen vesistössä (vesistöaluetunnus 04) Oriveden-Pyhäselän alueen (04.3) Onkamojärven valuma-alueella (04.37), jonka Suuri-Onkamon valuma-alueeseen (04.372) järvi kuuluu. Järven vedenpinnan korkeus on 77,0 metriä mpy.
Valuma-alue saa pääosan vedestänsä omasta valuma-alueestaan, joka on järven pinta-alaan nähden pieni. Suuri-Onkamo laskee Pieni-Onkamoon Sintsissä sijaitsevan alle 20 metriä leveän salmen kautta. Pieni-Onkamo puolestaan laskee Saimaaseen luettavaan Pyhäselkään. Järvien vedenpinnat ovat samalla korkeudella.
Suuri-Onkamon valuma-alueella on neljä yli hehtaarin kokoista järveä tai lampea, jotka laskevat suoraan tai välillisesti järveen. Ne ovat alle kuuden hehtaarin kokoisia suppia, mutta piskuinen Kuikkalampi on ojitetun suon keskellä sijaitseva suolampi.
Aiheesta muualla

Pro Onkamojärvet ry: Kotisivut (Arkistoitu – Internet Archive), viitattu 18.7.2017
Transfiniittinen induktio

Tranfiniittinen induktio on matematiikan todistusmenetelmä, jolla tavallista induktiota laajennetaan luonnollisten lukujen joukosta kaikkiin hyvinjärjestettyihin joukkoihin.
Torquay

| Torquay Torquay |
| --- | --- |
 Torquayn satama.
 fiTorquay 
 50°27′47″N, 3°31′41″W 
Valtio:  Yhdistynyt kuningaskunta
Osa:  Englanti
Hallintoalue:  Lounais-Englanti
Kreivikunta:  Devon
Yhtenäishallintopiiri:  Torbay
Maantiede
Kokonaispinta-ala:  12,3 km²
Väestö
Väkiluku (2018):  51 126
Väestötiheys:  4 157 as./km²
 www.torbay.gov.uk 
Torquay on noin 51 000 asukkaan kaupunki Devonin kreivikunnassa Lounais-Englannissa, Tor Bayn pohjoisrannalla. Kaupunki kuuluu Torbayn yhtenäishallintopiiriin mutta ei muodosta omaa kuntaansa (unparished area).
Torquay on suosittu lomakohde miellyttävän ilmastonsa ansiosta, ja sitä onkin kutsuttu "Englannin Rivieraksi". Kaupunki on tunnettu "Torquayn palmuista",  Uudesta-Seelannista 1820-luvulla tuoduista viherliljapuista, joita on ympäri kaupunkia ja jotka viihtyvät siellä paikan lauhkean mikroilmaston ansiosta.
Dekkarikirjailija Agatha Christie on viettänyt lapsuutensa Torquayssa. Brittinäyttelijä-koomikko Miranda Hart on kotoisin Torquaysta.
Aiheesta muualla

Kuvia tai muita tiedostoja aiheesta Torquay Wikimedia Commonsissa
Torquay - Brittien Rivieralla. Beverley Nicholsin kotikaupunki kanaalin rannalla, palmujen ja ruusupuiden keskellä, Helsingin Sanomat Viikkoliite, 01.10.1933, nro 40, s. 2, Kansalliskirjaston digitaaliset aineistot
Syöksykierre

Syöksykierre
Syöksykierteen lopettaminen
Syöksykierre on lentokoneen epätavallinen lentotila, jossa kone putoaa nokka maata kohden suurella kohtauskulmalla pystyakselinsa ympäri pyörien. Koneen toinen siipi kantaa ja toinen sakkaa. Painuvan siiven kohtauskulma kasvaa ja nousevan siiven kohtauskulma pienenee. Ylisuurella kohtauskulmalla kone pyrkii jatkamaan pyörimistään ja seurauksena on autorotaatio (ei pidä sekoittaa vastaavaan termiin, kun käsitellään helikoptereita). Hieman pienemmällä kohtauskulmalla kone pyrkii itsestään lopettamaan pyörimisen siipien muuttuvien kohtauskulmien johdosta; painuvan siiven nostovoima kasvaa ja nousevan siiven nostovoima pienenee.
Syöksykierteen oikaisu tapahtuu painamalla jalkaohjaimella sivuperäsin täysin pyörimiselle vastakkaiseen suuntaan, jolloin pyöriminen lakkaa. Tämän jälkeen pienennetään kohtauskulmaa eli tuodaan ohjainta eteenpäin sakkaustilan poistamiseksi ja turvallisen nopeuden saavuttua oikaistaan kone kiihtyvästä syöksystä. Alkavan syöksykierteen tunnistaminen ja oikaisu kuuluvat yksityislentäjän lupakirjan (PPL, private pilot's licence) koulutukseen. Muistisääntö on "vastajalkaa ja sauva eteen".
Syöksykierteestä oikaisuun liittyy vakavasti otettava aistiharha vastakkaissuuntaisesta liikkeestä. Korvan kaarikäytävissä oleva neste jatkaa liikettään lentokoneen pyörimisen lakattua ja tämä aiheuttaa lentäjälle voimakkaan aistimuksen koneen pyörimisestä vastakkaiseen suuntaan. Lentäjä korjaa aistimuksen perusteella alkuperäisen liikkeen suuntaan ja joutuu näin juuri oikaistusta kierteestä uuteen saman suuntaiseen kierteeseen. Psykofysiologisilla testeillä lentäjiä valitessa pyritään karsimaan alalta pois ne ihmiset, joilla tällainen harha-aistimus on voimakas.
Ilmailun alkuaikoina syöksykierre oli erityisen vaarallinen, koska monet konetyypit eivät oienneet siitä lainkaan ja monet muutkin oikenivat vain vaihtelevin oikaisutoimin (mm. moottoritehosta riippuen). Lentokone voidaan myös suunnitella sellaiseksi, ettei se mene syöksykierteeseen lainkaan. Tällaisia ovat mm. monet purjekoneet.
Syöksykierrettä ei tule sekoittaa lattakierteeseen, joka on erittäin vaarallinen tila ja johtuu koneen painopisteen joutumisesta liian taakse pituusakselilla.
Aiheesta muualla

Kuvia tai muita tiedostoja aiheesta Syöksykierre Wikimedia Commonsissa
Tiravinjärvi

| Tiravinjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°16′51″N, 23°51′44″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  oja Pirttijärveen 
Järvinumero:  35.417.1.022
Mittaustietoja
Pinnankorkeus:  135,2 m  
Rantaviiva:  0,909 km  
Pinta-ala:  2,526 ha  
Saaria:  ei saaria 
 fiTiravinjärvi 
Tiravinjärvi  on Pirkanmaalla Virroilla Siekkiskylän lähellä sijaitseva järvi.
Maantietoa

Järven pinta-ala on 2,5 hehtaaria, se on 400 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 900 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Siekkisjärven valuma-alueeseen (35.417) se kuuluu. Järven vedenpinnan korkeus on 135,2 metriä mpy.
Suuri-Pyöriä

| Suuri-Pyöriä |
| --- | --- |
Valtiot:  Suomi
Maakunnat:  Etelä-Karjala
Kunnat:  Savitaipale
Koordinaatit:  61°02′23″N, 27°32′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskuoja:  oja Väärään 
Järvinumero:  14.192.1.034
Mittaustietoja
Pinnankorkeus:  82,7 m  
Pituus:  280 m  
Leveys:  220 m  
Rantaviiva:  1,091 km  
Pinta-ala:  5,203 ha  
Saaria:  1 
 fiSuuri-Pyöriä 
Suuri-Pyöriä  on Etelä-Karjalassa Savitaipaleella Monolan kylän lähellä sijaitseva järvi.
Maantietoa

Järven pinta-ala on 5,2 hehtaaria, se on 300 metriä pitkä ja 200 metriä leveä. Sillä on yksi saari, jonka pinta-ala on 0,1 hehtaaria.  Järvi on luodattu ja siitä on julkaistu syvyyskartat. Sen rantaviivan pituus on 1,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Kivijärven alueeseen (14.192) se kuuluu. Järven vedenpinnan korkeus on 82,7 metriä mpy.
Trevor Blokdyk

| Trevor Blokdyk> Henkilötiedot |
| --- | --- |
Kansalaisuus:   Etelä-Afrikka
Formula 1 -ura
Aktiivivuodet:  1963, 1965
Talli(t):  Cooper
Kilpailuja:  2 (1 startti)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Etelä-Afrikan Grand Prix 1963
Viimeinen kilpailu:  Etelä-Afrikan Grand Prix 1965
John Trevor Blokdyk (30. marraskuuta 1935 Krugersdorp, Transvaal – 19. maaliskuuta 1995 Hekpoort) oli eteläafrikkalainen moottoriurheilija. Blokdyk osallistui Formula 1 -luokan kahteen Etelä-Afrikan GP:hen kausilla 1963 ja 1965. Vuoden 1963 kilpailussa Blokdyk ajoi maaliin sijalle 12. Blokdyk lähti lähtöruudusta 19. Vuoden 1965 kilpailusta hän karsiutui.
Torque

| Torque Game Builder |
| --- | --- |

Kehittäjä:  GarageGames
Kehityshistoria
Vakaa versio:  3.10.1 (5. huhtikuuta 2018)
Tiedot
Ohjelmistotyyppi:  Pelimoottori
Alusta:  Microsoft Windows, Mac OS X, Linux
Lisenssi:  MIT-lisenssi
Aiheesta muualla
Verkkosivusto
Versiohallinta
Torque on GarageGamesin pelimoottori.
Pelimoottori on käytettävissä Windows, Mac OS X ja Linux -alustoilla.
Pelimoottorista on eri versioita: Torque 3D, Torque 2D, iTorque 2D ja Torque X.
Ohjelmisto sisältää tuen TorqueScript-komentosarjakielelle, jossa on C-kielen kaltainen syntaksi. TAML (Torque Application Markup Language) on merkintäkieli resurssitiedoille.
Torque Game Builder perustuu yhtiön Torque Game Engine -pelimoottorille.
Lisenssi

Ohjelmisto on ollut saatavilla kahdella lisenssillä.
Indie-lisenssi on saatavana yksityishenkilöille ja yrityksille, jotka ansaitsivat alle 250 000 dollaria myyntituloja edellisenä vuonna, ja kalliimpi kaupallinen lisenssi saatavana yksityishenkilöille ja yrityksille, jotka ansaitsivat yli 250 000 dollaria edellisenä vuonna.
Vuonna 2012 Torque 3D julkaistiin avoimena lähdekoodina MIT-lisenssillä.
Torque 2D julkaistiin myös MIT-lisenssillä tämän jälkeen.
Torpsbruk

| Torpsbruk |
| --- | --- |
 Torpsbruk
 Koordinaatit: 57°01′57″N, 14°34′11″E 
Valtio:   Ruotsi
Lääni:  Kronobergin lääni
Maakunta:  Småland
Kunta:  Alvesta
Väkiluku (2016):  369
Infobox OKVirheellinen NIMI-arvo: 
Torpsbruk on taajama Alvestan kunnassa Kronobergin läänissä Smålandin historiallisessa maakunnassa Ruotsissa. Taajamassa oli 369 asukasta vuonna 2016.
Aiheesta muualla

Kuvia tai muita tiedostoja aiheesta Torpsbruk Wikimedia Commonsissa
Tapani Permiläinen

Pyhä Stefan Permiläinen kaataa paikallisten pakanoiden pyhänä pitämän koivun Ust-Vymissä. Sittemmin paikalle rakennettiin ortodoksinen kirkko.
Stefan Permiläinen, toisinaan suomeksi myös Tapani Permiläinen, (ven. Стефа́н Пе́рмский, Stefan Permski, maalliselta nimeltä Stepan Simeonovitš Hrap, Степа́н Симеонович Храп, Veliki Ustjug 1340 – Moskova 1396) oli myöhemmin Permin piispaksi edennyt ja ortodoksisen kirkon pyhimykseksi kohotettu venäläinen lähetyssaarnaaja, joka loi 1370-luvulla komin kirjakielen ja muinaispermiläisen aakkoston, eli aburin, jolla sitä kirjoitettiin. Lisäksi hän käänsi komiksi ortodoksisen kirkon jumalanpalvelustekstejä ja osia Raamatusta.
Stefan Permiläinen saapui vuonna 1379 nykyisen Komin tasavallan alueelle käännyttämään alueen asukkaita kristinuskon piiriin. Lähetystyönsä tukikohdaksi hän perusti kirkon Ust-Vymiin.
Aiheesta muualla

Kuvia tai muita tiedostoja aiheesta Tapani Permiläinen Wikimedia Commonsissa
Pyhä Stefan Permiläinen (ortodoksi.net)
Jazyki narodov Rossii v Internete (venäjäksi) (peoples.org.ru)
Torpè

| Torpè (Torpè) |
| --- | --- |

 Sijainti Nuoron maakunnassa
 Torpè
 Koordinaatit: 40.627°0′0″N, 9.678°0′0″E 
Valtio:   Italia
Alue:  Sardinia
Maakunta:  Nuoro
Pinta-ala:  
 – Kokonaispinta-ala:  91,5 km²
Korkeus:  24 m
Väkiluku:  2 869
Aikavyöhyke:  UTC+1
 – Kesäaika:  UTC+2
Postinumero:  08020
Suuntanumero(t):    0784
Rekisterikilpi:  NU
 
 http://www.comune.torpe.nu.it 
Infobox OKVirheellinen NIMI-arvo: 
Torpè (sardiksi Torpè) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 2 869 asukasta (vuonna 2016) ja sen pinta-ala on 91,5 neliökilometriä. Se sijaitsee 24 metrin korkeudella merenpinnasta.
Aiheesta muualla

Kuvia tai muita tiedostoja aiheesta Torpè Wikimedia Commonsissa
Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
The Abbey Road E.P.

| The Abbey Road E> P Red Hot Chili Peppers |
| --- | --- | --- |

Studioalbumin tiedot
 Äänitetty : 1984–1988
 Julkaistu: 1988
 Tuottaja(t): Andy Gill, George Clinton, Michael Beinhorn
 Tyylilaji: funk rock
 Kesto: 15.35
 Levy-yhtiö: EMI
Red Hot Chili Peppersin muut julkaisut
|   | The Abbey Road E.P 1988 | What Hits!? 1992 |
The Abbey Road on Red Hot Chili Peppersin EP-levy, joka julkaistiin vuonna 1988. EP sisältää viisi kappaletta, joista yksi oli ennenjulkaisematon. Ainoa julkaisematon kappale oli cover-versio Jimi Hendrixin kappaleesta ”Fire”, joka nauhoitettiin Freaky Styley -albumin nauhoitusten aikaan. Se on myös vuonna 1989 julkaistulla albumilla Mother’s Milk, kunnianosoituksena yhtyeen alkuperäiselle kitaristille, heroiinin yliannostukseen kuolleelle Hillel Slovakille.
Kansi

EP:n kansikuva on kunnianosoitus The Beatlesin Abbey Road -albumille, jonka kannessa yhtyeen jäsenet kävelevät Abbey Roadin suojatien yli jonossa. Myös Red Hot Chili Peppersin versiossa yhtye kulkee suojatien yli jonossa, mutta verhoutuneena vain sukkiin, jotka peittävät heidän sukupuolielimensä – yhtyeen alkuaikoina he esiintyivät näin myös keikoillaan.
Kappaleet

Kaikki EP:n kappaleet ovat myös Red Hot Chili Peppersin kokoelma-albumilla What Hits!? (1992)
”Fire” (Hendrix) – 2:02 (aiemmin julkaisematon, myöhemmin albumilla Mother’s Milk)
”Backwoods” (Anthony Kiedis, Flea, Hillel Slovak, Jack Irons) – 3:06  (The Uplift Mofo Party Plan)
”Catholic School Girls Rule” (Kiedis, Flea, Cliff Martinez) – 1:57  (Freaky Styley)
”Hollywood (Africa)” (The Meters) – 5:04  (Freaky Styley)
”True Men Don’t Kill Coyotes” (Kiedis, Flea, Martinez, Jack Sherman) – 3:40  (The Red Hot Chili Peppers)
Arvostelut

Allmusic
Amazon.com
TOG2

| TOG2 |
| --- | --- |
 TOG2 Bovingtonin tankkimuseossa.
Valmistushistoria
Valmistusmaa:   Iso-Britannia
Tekniset tiedot
Tyyppi:  raskas panssarivaunu
Leveys:  3,12 m
Korkeus:  3,05 m
Taistelupaino:  noin 80 tonnia
Maksiminopeus:  
– tiellä:  n. 13 km/h
– maastossa:  n. 8-10 km/h
Pääase:  QF 17 pdr (76,2 mm)
Muu aseistus:  7,92 mm konekivääri
Panssarointi:  Suurimmillaan 114 mm ja vähimmillään 20 mm
– hevosvoimat:  600 hv
Miehistö:  6 jäsentä: komentaja, ampuja, 2 lataajaa, kuljettaja, apukuljettaja
TOG2 oli toisen maailmansodan englantilainen raskas panssarivaunu. TOG 2 -vaunuja ei valmistettu kuin yksi prototyyppi vuonna 1940, vaunun pohjat ovat ensimmäisestä maailmansodasta. TOG 2 -vaunu ei ikinä ollut varsinaisessa käytössä, koska se koettiin huonoksi ja sen valmistus lopetettiin ensimmäisen prototyypin jälkeen.
Panssarivaunu painoi noin 80 tonnia ja sen pituus oli 10,13 m; leveys 3,12 m ja korkeus 3,05 m. Vaunussa oli kuusi miestä: komentaja, ampuja, kaksi lataajaa, kuljettaja ja apukuljettaja.
Sen panssarit olivat kolmen senttimetrin paksuiset teräslevyt ja tykki oli QF 17 pdr (76,2 mm). Vaunussa oli myös 7,92 mm konekivääri. Vaunussa oli 12-sylinterinen Paxman-Ricardo, 600 hv:n dieselmoottori, joka toimi voimanlähteenä generaattorille, josta kaksi sähkömoottoria sai virtansa. Sen maksiminopeus oli vain 13 km/h tiellä.
Aiheesta muualla

Military Factory (englanniksi)
Sonja Graf

Sonja Graf vuonna 1936.
Sonja Graf-Stevenson (alunp. Susanna Graf, 16. joulukuuta 1908 München, Saksa – 6. huhtikuuta 1965 New York, Yhdysvallat) oli saksalaissyntyinen shakinpelaaja. Graf oli yksi 1930-luvun parhaista naispelaajista Vera Menchikin kanssa ensimmäisiä vahvoja naispelaajia, jotka pärjäsivät miehille otteluissa ja osallistuivat miesten turnauksiin. Hän myös pelasi Menchikiä vastaan ensimmäisen yleisesti tunnustetun maailmanmestaruusottelun vuonna 1937. Lähimpänä maailmanmestaruutta hän oli Buenos Airesissa vuonna 1939 pelatussa MM-turnauksessa, jossa hän tuli toiseksi Menchikin jälkeen.
Nuoruus

Graf syntyi Münchenissä vuonna 1908 ja kasvoi kahdeksanlapsisen perheen viidentenä lapsena. Hänen vanhempansa olivat volgansaksalaisia paluumuuttajia Venäjältä, ja perheen isä oli pappi ja taidemaalari. Graf työskenteli lapsenvahtina ja käsityöläisenä, mutta hankki myöhemmin ehkä pääosan tuloistaan ammattipelaajana. Hänen isänsä oli innokas shakinpelaaja, mutta hän ei halunnut tyttärensä vierailevan Münchenin shakkiklubeilla edes veljiensä kanssa. Sonja kuitenkin katsoi shakin hyväksi keinoksi kapinoida 1920-luvun Saksan sosiaalisia normeja vastaan, joiden hän katsoi rajoittavan elämäänsä nuorena naisena. Graf viehättyi pian kahviloiden boheemiin elämäntyyliin ja pysytteli mieluummin poissa kotoa. Noin 16-vuotiaana hän karkasi kotoa kokonaan. 18-vuotiaana hänet sijoitettiin Kitzingenin lähellä sijaitsevaan fransiskaaniseen sisäoppilaitokseen, josta hän pääsi pois kaksi ja puoli vuotta myöhemmin ja asettui vielä puoleksitoista vuodeksi asumaan vanhempiensa luo.
Myöhempi elämä

Aloitettuaan ammattipelaajan uransa Graf asui vuosina 1933 ja 1934 vuoroin Saksassa ja Hollannissa. Vuonna 1934 hän muutti Lontooseen, mistä käsin hän lyhyesti vieraili Espanjassa keväällä 1936 tehden pelinäytöskiertueen ja harjoitellen belgialaisen mestarin George Koltanowskin kanssa. Graf asui Koltanowskin ja tämän vaimon vieraana ja shakin ohella perehtyi Espanjan iltaelämään. Kesällä 1938 Graf matkusti Varsovaan, jossa eli loppusyksyyn kehnoista pelisuorituksistaan huolimatta. Puolan ja Saksan yhä huononevien välien takia hänen viisumiaan ei enää uusittu ja hänen piti palata liki varattomana Berliiniin. Hän oli kuitenkin joutunut Saksaa hallitsevien kansallissosialistien epäsuosioon ja muutti alkuvuodesta 1939 lopullisesti pois Saksasta. Graf asettui ensin hetkeksi Hollantiin ja muutti sitten takaisin Englantiin. Elokuussa hän astui laivaan kohti Buenos Airesissa pelattavaa maailmanmestaruusturnausta ja, vaikkei sitä silloin ehkä tiennytkään jätti myös koko Euroopalle hyvästit. Buenos Airesissa hän pelasi maattomana "libre"-lipun alla (suom. vapaa).
Jäätyään Argentiinaan sotaa pakoon hän elätti itsensä shakilla ja kirjoittamalla kaksi kirjaa, toisen shakista ja toisen, omaelämäkerralliseksi katsotun romaanin Yo soy Susann (suom. Olen Susanna). Vuonna 1946 ilmestynyt, kolmannessa persoonassa kirjoitettu kirja ei yhden Grafin elämäkerran kirjoittajan, Michael Negelen mielestä ole kaikin osin totuudenmukainen. Palkinnoille pääsy turnauksissa ei monien vahvojen eurooppalaisten immigranttien takia ollut helppoa. Keväällä 1947 Graf kuitenkin Max Euwen esittelemänä tutustui yhdysvaltalaiseen kauppalaivaston stuerttiin nimeltä Vernon Stevenson, joka oli innokas shakin seuraaja ja törmännyt Euween sattumalta. Tapaaminen johti välittömään ihastumiseen ja pian pari meni naimisiin. Jo kesästä 1947 lähtien Graf huomasi asuvansa Yhdysvaltojen Kaliforniassa. Siellä hän ensimmäiset viisi vuotta keskittyi muihin asioihin elämässä, kuin shakkiin.
Varsinaisesti hän palasi turnauksiin vasta 1954, menestyen hienosti avoimissa ja naisten turnauksissa, voittaen muun muassa leikiten naisten Yhdysvaltain mestaruuden. Vielä kerran hän tavoitteli maailmanmestaruutta, osallistuen ehdokasturnaukseen Moskovassa 1955 ja voitti perheensä uudessa kotikaupungissa New Yorkissa pelatun maan vuoden 1964 naisten mestaruuden. Sonja Graf kuoli New Yorkissa 6. huhtikuuta 1965 maksasairauteen.
Peliura

Grafia valmensi vuodesta 1931 alkaen iäkäs suurmestari Siegbert Tarrasch ja tuki muuan tohtori Eduard Dyckhoff. He pitivät Grafia rohkeana ja taktisesti lahjakkaana. Hänen pelityyliään kuvattiin uskaliaaksi ja riskejä kaihtamattomaksi. Vuonna 1932 Graf voitti simultaanissa itävaltalaisen suurmestarin Rudolf Spielmannin kaksi kertaa. Sen seurauksena hänet kutsuttiin Wieniin naisten Paula Wolf-Kalmarin muistoturnaukseen, jonka hän myös voitti. Wiener Schachzeitung näki hänessä jo hallitsevan maailmanmestarin Vera Menchikin mahdollisen haastajan. Samoihin aikoihin Grafissa kypsyi päätös olla ensimmäinen naispuolinen ammattipelaaja Saksassa. Hän pyrki antamaan simultaaneja (15-20 markkaa osallistujalta) ja teki kesällä 1933 kiertueen Pohjois-Saksaan ja Hollantiin, joissa pelasi näytösotteluja ja antoi simultaaneja. Hampurissa hän voitti kaupungin paikallisen naisten mestarin Ehlers-Giesecken, ja häntä alettiin pitää Saksan vahvimpana pelaajana. Hampurissa hän tutustui myös Frierich Ladendorfiin, josta tuli hänen sponsorinsa ja managerinsa.